作者：曹勋
词牌/韵律：法曲遍第二・法曲

paragraphs: 向虚靖晨起。
朝元意达，冲漠怡怡。
三天澄映，九光霁碧，如有鹤舞鸾飞。
泛空际。
瑶室明辉。
动与真期。
至理常寂，户庭无远，欣欣端比。
侍宴日在瑶池。
师友多闲，抱琴沽酒度曲，笑采华芝。
九节倚筇时。
何须钓月眠石，寻觅占渊静逸。
乐修持。
澹然灵府泳真谛。
怡养丹光里。
春已收功，自育火枣交梨。